Atras  clausulas d'o Tractato impediban que a Reichswehr, l'exercito d'Alemanya, tenese mas de 100.000 soldatos, ni aviación melitar ni carros de combate, y o servicio melitar obligatorio fue abolito. Se consideraba que Alemanya (y os suyos aliatos, as Potencias Centrals) yeran os unicos responsables d'a guerra, y Alemanya pagaría indemnizacions de guerra ta resarcir a d'atros países (Francia en especial) por os danyos que heba provocato en a guerra, comprendidas as pensions a os feritos y veterans de guerra.